text: Løb med fakkel for sin  bror
  10 juni 2012 kl. 16.39
  I weekenden løb håndboldspilleren Søren Olsen med den olympiske fakkel til ære for sin afdøde tvillingebror.
  Arrangementet fandt sted i Skotland, hvor den 23-årige Søren Olsen fra Ribe-Esbjerg HH som den ene af to danskere løb med faklen.
  Alle løberne havde hver deres historie.
  For Søren Olsen var det mindet om hans afdøde tvillingebror, der ligesom han selv var håndboldspiller og på tragisk vis døde under en kamp i september.
  